কিছু সাগর এবং হ্রদ ঈষৎলোনা পানির। উত্তর সাগর সংলগ্ন বাল্টিক সাগর একটি ঈষৎলোনা পানির সাগর। মূলত প্লাইস্টোসিন যুগের আগের দুটি প্রধান নদী ব্যবস্থার সংগমস্থল, তখন থেকে এটি উত্তর সাগরের পানি দ্বারা প্লাবিত হয়েছে তবে তারপরও পার্শ্ববর্তী ভূমি থেকে এতখানি স্বাদুপানি পেত যে এর পানি ঈষৎলোনা। যেহেতু সমুদ্র থেকে আসা লবণাক্ত পানি স্বাদুপানির চেয়ে ঘন, ফলে বাল্টিকের লবনাক্ত পানি স্তরিত হয়ে নীচে থাকে এবং কম ঘনত্বের মিঠা পানি উপরে থাকে। জোয়ার এবং ঝড়ের অভাবের কারণে সীমিত মিশ্রণ ঘটে, ফলস্বরূপ মিশ্রণের উপরের পৃষ্ঠে মিঠা পানির মৎস প্রাণীকূল  এবং নীচের অংশে সামুদ্রিক প্রাণি বেশি থাকে। কড এমন একটি প্রজাতির উদাহরণ যা কেবলমাত্র বাল্টিকের গভীর জলে পাওয়া যায়, তবে পাইক কম লবণাক্ত পৃষ্ঠের পানিতে সীমাবদ্ধ থাকে।

কাস্পিয়ান সাগর পৃথিবীর বৃহত্তম হ্রদ এবং এটি ঈষৎলোনা পানি ধারণ করে, এর লবনাক্ততা সাধারণ সমুদ্রের পানির এক-তৃতীয়াংশ। কাস্পিয়ান সাগর কয়েকটি অ-সামুদ্রিক সীলগুলির একটি (কাস্পিয়ান সিল) এবং ক্যাভিয়ারের একটি প্রধান উৎস গ্রেট স্টারজেন সহ তার বৈশিষ্ট্যসূচক প্রাণিকূলের জন্য বিখ্যাত।

আর্কটিক মহাসাগরের হাডসন উপসাগর  একটি ঈষৎলোনা প্রান্তিক সমুদ্র, খোলা মহাসাগরের সাথে সীমিত সংযোগ, বৃহৎ হডসন উপসাগরের নিষ্কাশন অববাহিকা থেকে অধিক পরিমানে মিঠা পানির প্রবাহ পতিত হওয়া, এবং বছরের অর্ধেকেরও বেশি সময় ধরে পুরোপুরি বরফে আবৃত থাকার কারণে বাষ্পীভবনের নিম্ন হার প্রভৃতি কারণে এটি ঈষৎলোনা পানি ধারন করে।

কৃষ্ণ সাগরে পৃষ্ঠের পানি ঈষৎলোনা, এর গড় লবনাক্ততা প্রায় ১৭-১৮ সহস্রাংশ যা মহাসাগরের লবনাক্ততা ৩০ থেকে ৪০ সহস্রাংশের তুলনায় কম। কৃষ্ণ সাগরে গভীর, স্বল্প অক্সিজেনযুক্ত পানি ভূমধ্যসাগরের উষ্ণ, লবনাক্ত পানি থেকে উৎপন্ন হয়।

টেক্সোমা হ্রদ, মার্কিন যুক্তরাষ্ট্রের টেক্সাস এবং ওকলাহোমা সীমান্তের একটি জলাধার, এটি ঈষৎলোনা পানি হ্রদের একটি বিরল উদাহরণ যা বদ্ধ অববাহিকার অংশও নয় আবার সমুদ্রের প্রত্যক্ষ বাহুর অংশও নয় যদিও এর লবণাক্ততা এখানে বর্ণিত অন্যান্য জলাশয়গুলির তুলনায় যথেষ্ট কম। জলাধারটি দক্ষিণের লোহিত নদীতে বাঁধ দিয়ে তৈরি করা হয়েছিল, যা (এর বেশ কয়েকটি উপনদী সহ) উজানের অঞ্চলের সমাহিত জমা থেকে প্রাকৃতিক প্রস্রাবণের ফলে প্রচুর পরিমাণে লবণ গ্রহণ করে। এর লবণাক্ততা যথেষ্ট পরিমাণে থাকে যে স্ট্রিপড বাস (এমন একটি মাছ যা সাধারণত লবনাক্ত পানিতে পাওয়া যায়) এখানে পাওয়া যায়।

ঈষৎলোনা পানির জীবকূল
মোহনা
ঈষৎলোনা পানির সমুদ্র ও হ্রদ
ম্যানগ্রোভ